Șomajul tehnic va fi acordat și în starea de alertă, dar nu mai târziu de finalul anului.
Şomajul tehnic pe banii statului va fi menţinut şi după încheierea stării de urgenţă. Măsura va putea fi aplicată până la finalul anului în domeniile de activitate în care se menţin restricţii. Parlamentul a votat ca prevederile OUG 30/2020, ce a introdus şomajul tehnic, să rămână valabile.
Domeniile
de activitate în care activitatea nu poate fi reluată vor beneficia de sprijin
financiar de la stat şi după încheierea stării de urgenţă, dar nu mai târziu de
finalul anului. Proiectul
de lege pentru instituirea stării de alertă pe teritoriul României stabileşte
ca prevederile OUG 30/2020, actul care a introdus posibilitatea acordării
şomajului tehnic, să continue.Subvenţionarea şomajului tehnic se face la
cererea angajatorilor care au suspendat contractele salariaţilor. Măsura a fost
introdusă de la 16 martie, când pe teritoriul României a fost declarată stare
de urgenţă. Proiectul de lege pentru instituirea stării de
alertă stabileşte, totodată, ca angajatorul să nu poată modifica temporar felul
şi locul muncii salariatului, fără ca acesta să fie de acord. Astfel, acceptul
angajatului va fi necesar inclusiv pentru munca de acasă sau telemunca.